एआई के विवेकपूर्ण इस्तेमाल और विनियमन की जरूरत

Mon, 01 Sep 2025 22:08:26 +0000

तकनीकी प्रगति का मूल उद्देश्य हमेशा से मानव जीवन को सरल,कुशल और समृद्ध बनाना रहा है। कृत्रिम बुद्धिमत्ता (एआई) ने इसमें अभूतपूर्वव बदलाव किया है। यह जीवन के हर क्षेत्र जैसे-चिकित्सा, शिक्षा, उद्योग, और सामाजिक समावेशन में क्रांतिकारी बदलाव ला रहा है। स्टैनफोर्ड विश्विद्यालय की 2025 की रिपोर्ट के अनुसार, एआई-आधारित शिक्षण उपकरणों ने औसतन 25% छात्रों की सीखने की गति में सुधार किया है। मैन्युफैक्चरिंग में एआई-संचालित रोबोट्स ने उत्पादन क्षमता को 25 फासदी तक बढ़ाया है। चिकित्सा क्षेत्र में एआई एल्गोरिदम कैंसर का 85 फीसदी सटीकता से पता लगाते हैं। वहीं,टेलीमेडिसिन ने ग्रामीण क्षेत्रों में लाखों मरीजों तक स्वास्थ्य सेवाएं पहुँचाई हैं। सामाजिक समावेशन को बढ़ावा देते हुए, एआई ने 20 प्रतिशत से अधिक दिव्यांगों को डिजिटल सेवाओं तक पहुंच प्रदान की है। नेटफ्लिक्स जैसी कंपनियां अपने एआई-आधारित रिकमेंडेशन सिस्टम से प्रतिवर्ष 2-3 बिलियन डॉलर की बचत या कमाई कर रही हैं। लेकिन क्या आपने सोचा है जब यही तकनीक मानव जीवन को संकट में डाल दे तब क्या होगा? साफ है कि ऐसी स्थिति में इसके विवेकपूर्ण उपयोग और सख्त विनियमन की आवश्यकता निर्विवाद रूप से अवश्यांभी हो जाती है।