सही राह जरूरी

Thu, 04 Jun 2026 17:53:39 +0000

आज समूचा विश्व एक अभूतपूर्व और अत्यंत जटिल संकट के दौर से गुजर रहा है। सदी की सबसे भयानक महामारी कोरोना के दंश से वैश्विक अर्थव्यवस्था अभी संभल भी नहीं पाई थी कि लगातार भड़कते युद्धों ने अंतरराष्ट्रीय ताने-बाने को छिन्न-भिन्न कर दिया। रूस-यूक्रेन संघर्ष के लंबे खिंचने और उसके बाद अमेरिका-ईरान के बीच छिड़ी जंग ने वैश्विक आपूर्ति श्रृंखला और आर्थिक संतुलन को पूरी तरह हिलाकर रख दिया है। यह तबाही ऐतिहासिक रूप से वर्ष 1929 की महा मंदी और वर्ष 2008 के वैश्विक वित्तीय संकट से भिन्न और कहीं अधिक घातक है।